**Ministru kabineta noteikumu projekta**

**“Valsts policijas koledžas maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | Likuma par budžetu un finanšu vadību 5. panta devītā daļa un 5. panta 12.1daļa. Ministru kabineta 2011. gada 3. maija noteikumu Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – noteikumi Nr. 333) 18. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2006. gada 11. jūlija noteikumu Nr. 584 „Valsts policijas koledžas nolikums” 56.1 punktu Valsts policijas koledža (turpmāk – Koledža) atbilstoši tās darbības pamatvirzieniem un normatīvajiem aktiem var sniegt maksas pakalpojumus.Koledžas sniegto maksas pakalpojumu cenrādi šobrīd nosaka Ministru kabineta 2013. gada 24. septembra noteikumi Nr. 904 „Valsts policijas koledžas maksas pakalpojumu cenrādis” (turpmāk – noteikumi Nr. 904).Saskaņā ar noteikumu Nr. 333 18.2. apakšpunktu maksas pakalpojumu cenrādi pārskata, ja ir būtiski mainījušās (samazinājušās vai palielinājušās) tiešās vai netiešās izmaksas, kuras veido maksas pakalpojumu izcenojumus.Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punkts noteic, ka grozījumu Ministru kabineta noteikumu projektu nesagatavo, ja tā normu apjoms pārsniedz pusi no spēkā esošo Ministru kabineta noteikumu normu apjoma. Līdz ar to, tiek sagatavots jauns Ministru kabineta noteikumu projekts.Ministru kabineta noteikumu projekts „Valsts policijas koledžas maksas pakalpojumu cenrādis” (turpmāk – projekts) paredz aktualizēt Koledžas sniegto maksas pakalpojumu cenrādi, jo Koledžas sniegto maksas pakalpojumu tiešās un netiešās izmaksas, kuras veido maksas pakalpojumu izcenojumu ir būtiski palielinājušās Koledžas sniegto maksas pakalpojumu izcenojumi nav pārskatīti kopš 2013. gada un šobrīd faktiski vairs nesedz pakalpojuma patiesās izmaksas. Ar 2017. gada 1. janvāri mainījās mēnešalgu apmērs Koledžas amatpersonām ar speciālajām dienesta pakāpēm un darbiniekiem, ar kuriem Koledžai noslēgts darba līgums, jo stājās spēkā Ministru kabineta 2016. gada 13. decembra noteikumi Nr. 806 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru” un Ministru kabineta 2016. gada 20. decembra noteikumi Nr. 822 “Grozījumi Ministru kabineta 2013. gada 29. janvāra noteikumos Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”.Atbilstoši faktiskajai situācijai, veicot detalizētu maksas pakalpojumu aprēķinu un ņemot vērā to, ka palielinājušās maksas pakalpojumu nodrošināšanā iesaistīto nodarbināto mēnešalgas, tehnisko resursu uzturēšanas izmaksas, samaksa par pakalpojumiem, materiāliem, energoresursiem, apkuri, ūdeni u.c. izdevumi, konstatēts, ka palielinājās visu maksas pakalpojumu izcenojumi, projektā paredzēts pielikumu izteikt jaunā redakcijā.Projektā precizēts maksas pakalpojuma veida, “Atkārtota mācību kursa apguve” nosaukums, atbilstoši Augstskolu likumam, kur vārds “mācību” aizstāts ar vārdu “studiju”.Šobrīd normatīvajā regulējumā nav paredzēts, ka profesionālās pilnveides un pieaugušo neformālās izglītības pakalpojumus var saņemt viena persona. Organizējot grupas, neatkarīgi no personu skaita grupā, tiek piemērots viens izcenojums. Tāpēc projektā paredzēts precizēt maksas pakalpojumu veidus “Profesionālās pilnveides un pieaugušo neformālās izglītības pakalpojumu sniegšana fiziskām un juridiskām personām – profesionālās pilnveides un pieaugušo neformālās izglītības programmu nodarbību vadīšana Rīgā (mācību grupa līdz 20 personām) un profesionālās pilnveides un pieaugušo neformālās izglītības programmu nodarbību vadīšana ārpus Rīgas (mācību grupa līdz 20 personām)”, aizstājot vārdus “mācību grupa līdz 20 personām” ar vārdiem “20 personu mācību grupa”. Līdz ar ko, būs iespēja komplektēt grupas no dažādām institūcijām, kā arī vienai institūcijai, ja personu skaits grupā būs mazāks par 20, un aprēķināt izcenojumu vienai personai proporcionāli personu skaitam grupā.Lai neveidotos situācija, ka persona neierodas saņemt pieprasītos dokumentus un pakalpojumu neapmaksā, projektā noteikts, ka fiziskās personas par pakalpojumu norēķinās pirms pakalpojuma sniegšanas. Līdz ar to, lai fiziskās personas par pakalpojumu varētu norēķināties jau iesnieguma iesniegšanas brīdī, projektā tiek noteikts, ar kādiem maksājuma pakalpojuma veidiem iespējams veikt maksājumu. Juridiskās personas, lai saņemtu pakalpojumu, slēdz līgumu un par pakalpojumu norēķinās kārtībā, kāda noteikta ar starp pusēm noslēgtajā līgumā.Koledžas sniegtajiem izglītības pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 52.panta pirmās daļas 12.punktu un maksas pakalpojuma veidam “Kopēšanas un printēšanas pakalpojumi (A4 formāts)” pievienotās vērtības nodokli nepiemēro saskaņā ar Pievienotās vērtības nodokļa likuma 59.panta pirmo daļu. Līdz ar to, ir svītrojama cenrāža pielikuma otrajā piezīmē atsauce uz Pievienotās vērtības nodokļa likuma 59.panta pirmo daļu, ņemot vērā, ka Koledžas sniegtajiem izglītības pakalpojumiem pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta pirmās daļas 12.punktu un pievienotās vērtības nodokļa piemērošana šim pakalpojumam nemainās no tā, vai Koledža ir vai nav reģistrējusies Valsts ieņēmumu dienesta pievienotās vērtības nodokļu maksātāju reģistrā. |
| 3. | Projekta izstrādē iesaistītās institūcijas | Valsts policija, Valsts policijas koledža. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersonas un juridiskās personas, kuras izmanto Koledžas sniegtos maksas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi  |
| 2019.gads | 2020.gads | 2021.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 22 278 | 9 750 | 9 750 | 9 750 | 9 750 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 22 278 | 9 750 | 9 750 | 9 750 | 9 750 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 22 278 | 9 750 | 9 750 | 9 750 | 9 750 |
|  2.1. valsts pamatbudžets | 22 278 | 9 750 | 9 750 | 9 750 | 9 750 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  5. Precizēta finansiālā ietekme: | X | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 | 0 |
|  5.2. speciālais budžets | 0 | 0 | 0 | 0 | 0 |
|  5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aktualizējot maksas pakalpojumu izcenojumus atbilstoši Ministru kabineta 2011.gada 3.maija noteikumu Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām, tika izvērtēti katra maksas pakalpojuma nodrošināšanai nepieciešamie tiešie izdevumi un ņemtas vērā uz katra pakalpojuma sniegšanu attiecināmās netiešās izmaksas.Veikta maksas pakalpojumu apjoma izvērtēšana, un attiecīgi precizēti plānotie ieņēmumi un izdevumi.Izdevumu prognoze pa ekonomiskās klasifikācijas kodiem, sniegta projekta sākotnējās ietekmes novērtējuma ziņojuma (anotācijas) 1. pielikumā, ieņēmumu prognoze 2. pielikumā, savukārt detalizēti maksas pakalpojumu aprēķini 3. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
|  7. Cita informācija. | Ieņēmumi no Koledžas sniegtajiem maksas pakalpojumiem tiks ieskaitīti budžeta apakšprogrammā 06.01.00 „Valsts policija” un tiks izlietoti izdevumu, kas saistīti ar Koledžas maksas pakalpojumu sniegšanu, segšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. Projekts ir publicēts Iekšlietu ministrijas tīmekļa vietnē sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) tiks ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību rakstiski izteikt savu viedokli par projektu līdz 2017. gada 21. septembrim. |
| 3. | Sabiedrības līdzdalības rezultāti | Sabiedrības viedoklis par projektu netika saņemts.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Valsts policijas koledža. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekta izpilde neietekmēs pārvaldes funkcijas vai institucionālo struktūru. Netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Iekšlietu ministrs Rihards Kozlovskis

Iesniedzējs:

Iekšlietu ministrijas valsts sekretārs Dimitrijs Trofimovs

1411

Dzelme, 67219634

inita.dzelme@vp.gov.lv

Isajeva, 67146277

grmv@koledza.vp.gov.lv